Library - Afrikaanse Boeke - 'n Ander Evangelie
Liewe Vader, ons dank U vir die voorreg om nou saam hierdie heerlike, wonderlike, lewende Woord te kan oordink. O HERE, ons het vanmôre vroeg, toe ons vir die diens gebid het, het ons gevra dat U ons harte sal open soos U die van Lydia geopen het, om die evangelie te ontvang, en Here, soos U die verstand van u dissipels geopen het om die profete te verstaan, so bid ons dit vanmôre.
HERE, soos U ook vanmôre met ons deur die Gees gepraat het, die tyd is werklik baie kort, en; HERE, waarvoor was die profete dan geskrywe? Waarvoor was U Woord geskrywe as daar so baie sal wees wat nooit sal verstaan teen die tyd dat U gekom het nie? Daarom HERE, help ons dat ons sal verstáán, en dat ons gehoorsaam sal wees. Ons vra dit in Jesus Naam. AMEN.
My liewe broers en susters, ek kan één ding voor die HERE sê waarvoor ek baie, baie dankbaar is, en dit is dat ek nooit voor mense staan om vir hulle te préék nie, en dat ek ook nog nooit nodig gehad het om my voor te berei vir ‘n diens omdat daar van my, vir daardie oomblik verwag word om iets te sê nie. God het nog altyd vir my ‘n boodskap gegee. So, ek kom nie vanmôre na u toe met ‘n preek nie, ek kom na u toe met ‘n boodskap en mag die HERE, soos ons gebid het, dit ryklik seën, want dit is ‘n baie belangrike boodskap; soos ek glo dat al my boodskappe reg deur die jare altyd belangrik was.
Ek wil eers met u uit ons Skriflesing lees, voordat ek vir u die titel sê waaroor ek gaan praat.
Ek wil hê ons moet saamlees uit:
(die brief van die Apostel Paulus aan die Galasiërs)
1 PAULUS, ‘n apostel nie vanweë mense of deur ‘n mens nie, maar deur Jesus Christus en God die Vader wat Hom uit die dode opgewek het,
2 en al die broeders wat by my is - aan die gemeentes van Galásië:
(Broers en susters, dis ‘n baie sterk woord daardie.
Die ou Engelse Bybel sê: “let him be a cursed”.
Die Grieks is “anatema” wat ‘n baie sterk woord is).
(Hy herhaal dit twee keer!)
10 Soek ek dan nou die guns van mense, of van God? Of probeer ek om mense te behaag? As ek nog mense behaag, dan sou ek nie ‘n dienskneg van Christus wees nie.
12 Want ek het dit ook nie van ‘n mens ontvang of geleer nie, maar deur ‘n openbaring van Jesus Christus.
13 Want julle het gehoor van my lewenswandel vroeër in die Jodedom, dat ek die gemeente van God uitermatig vervolg en dit verwoes het;
14 en dat ek in die Jodedom vooruitgegaan het bo baie van my leeftyd onder my stamgenote, terwyl ek veral ‘n yweraar was vir die oorleweringe van my voorvaders.
20 En wat ek julle skryf - voor die aangesig van God, ek lieg nie!
Ons lees net tot daar.
Mag die Here daardie gedeelte ryklik aan onse harte seën.
Ek wil vanmôre met u praat oor die baie ernstige onderwerp; ‘n baie, baie ernstige onderwerp: “ ‘n Ander Evangelie”.